Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 922

3. Szakmai gyakorlat 3.1. Tervezés és szakrajz A jelölt legyen képes a szakmai folyamatokhoz kapcsolódó: — tanulmányrajzok, formatanulmányok, — vázlattervek, színtervek, variációk, — a színpadképben szereplő szín- és plasztikai hatásrajzok, — léptékarányos színvázlatok és makettek, — korhű jelmez- és kosztümtervek grafikai szintű rajzanyagának, — komplett tervdokumentációs rajzok elkészítésére, — műszaki rajzok megszerkesztésére. 3.2. Díszlet- és makettkészítés A jelölt ismerje: — a színház felépítésének és működésének keresztmetszetét, — a színjáték színrevitelének alapjait, — a színpad építészeti rendszerét, — a színpadtechnikai alapfogalmakat, — a színházi világítástechnikát, a világítórendszerek fajtáit, — a színházhoz tartozó külső műhelyek helyét és szerepét a díszlet és jelmez kivitelezési munkákban, — a színpadi díszlettervek kivitelezéséhez készülő makettkészítést: a makettépítés alapjait, lehetőségeit és technikáját, valamint az ehhez szükséges anyagokat. Legyen képes: — az elkészült tervek tervdokumentációk alapján a kivitelezési munkákat megoldani, — a rendező és színészek korrekciós igényeihez alkalmazkodni. 3.3. Jelmezkészítési alapismeretek A jelölt ismerje a színházi kosztümök és jelmezek modellszerkesztésének és szabásának alapjait. Legyen képes: — személyiség- és testkarakter ábrázolására, — a vizuális megjelenítés technikáinak alkalmazására, — a jelmezkészítés technológiai műveleteinek szakszerű elvégzésére.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes